Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ilmestyskirjan tutkimista kavahdetaan usein, -
koska sitä pidetään vaikeaselkoisena.
Mutta sitten kun ymmärtää, -
millä metodilla Johannes kirjoittaa Pyhän Hengen innoituksessa, -
Ilmestyskirjaa ei ole enää niin vaikea käsittää.
Johannes puhuu tulevista tapahtumista aikajärjestyksessä.
Joskus hän kertoo opettamastaan asiasta uuden näkökannan -
siirtymällä ajassa taaksepäin, -
jotta ymmärtäisimme kyseistä kohtaa syvemmin.
Viime viikolla Johannes kertoi -
2000 vuotta sitten tapahtuneesta Messiaan syntymästä.
Sitten Johannes ampaisee taas lopun aikoihin.
Viimeksi emme käyneet läpi luvun 12 viimeistä jaetta.
Raamatun alkuperäisissä käsikirjoituksissahan -
ei ollut jaottelua lukuihin eikä jakeisiin.
Kuka määritteli, missä kohtaa luku 12 loppuu ja luku 13 alkaa?
Mielestäni luvun 12 jakeella 17 on tietty tarkoitus.
Siinä kerrotaan luvun 13 sisällöstä.
Ilmestyskirjan keskiosassa -
käydään useaan otteeseen menneisyydessä, -
jotta saisimme tapahtumista tarkemman käsityksen.
Näin voimme tehdä oikeita päätelmiä oikeasta näkökulmasta.
Ilm. 12:17:ssä on yhteenveto.
Olemme jo nähneet, että vihollinen vainoaa lopun aikoina Israelia.
Mutta jakeessa 17 kerrotaan lisää.
"Ja lohikäärme vihastui vaimoon [Israeliin] -
ja lähti käymään sotaa..."
Olemme nähneet, että vihollinen sotii Israelia vastaan.
Nyt palaamme aiempiin tapahtumiin.
Kyseessä on Messiaaseen uskovien juutalaisten vaino.
Kyse on ensimmäisistä juutalaisista, -
jotka uskoivat Messiaan evankeliumin.
Huomaa, miten täsmällisiä termejä jakeessa 17 käytetään.
"Ja lohikäärme vihastui vaimoon -
ja lähti käymään sotaa muita hänen jälkeläisiänsä vastaan..."
Tästä näkee, että uskovat ovat sidoksissa Israeliin.
Paavalihan sanoo Room. 9:6:ssa: -
"Sillä eivät kaikki ne, jotka ovat Israelista, ole silti Israel..."
Ensimmäisellä sanalla Israel Paavali tarkoittaa juutalaisia yleensä.
Ei jokainen juutalainen ole oleva osa Israelia.
Jälkimmäisellä sanalla Israel Paavali tarkoittaa Jumalan perheväkeä.
Hän puhuu lunastettujen seurakunnasta, valtakunnan kansasta.
Myöhemmin Paavali sanoo Roomalaiskirjeessä, -
että valtakunnassa tulee olemaan kahdenlaisia ihmisiä: -
Jaakobin luonnollisia jälkeläisiä, juutalaisia, -
mutta myös osa ei-juutalaisista.
Eli nyt puhutaan niistä, jotka kuuluvat Jumalan valtakuntaan -
ja ovat siinä mielessä osa Israelia.
Heidän suhdettaan Jumalaan kuvataan jakeessa 17: -
"Ja lohikäärme...lähti käymään sotaa muita hänen jälkeläisiänsä vastaan, -
jotka pitävät Jumalan käskyt -
ja joilla on Jeesuksen todistus."
Jakeen 17 lopussa puhutaan selvästi uskovista.
Siinä puhutaan niistä, jotka pitivät Jumalan käskyt -
eli jotka elivät Jumalan suunnitelmassa ja tahdossa.
Siten he todistivat Jeesuksesta.
Jumalan lunastetuista puhutaan Ilmestyskirjassa usein niinä, -
jotka ovat kuuliaisia hänen Sanalleen.
Siirrytään lukuun 13.
Mielestäni se on yksi Ilmestyskirjan tärkeimpiä lukuja.
Siinä annetaan lyhyt mutta selkeä yhteenveto lopunaikojen tapahtumista.
Jakeen 17 lopun mukaan Johannes keskittyy ensin uskoviin.
Ilm. 13:1 (engl. KJV-käännös): -
"Ja kun seisoin meren hiekalla..."
Johannes seisoo meren rannalla.
"Ja minä näin pedon nousevan merestä..."
Johannes vastaanottaa näkyä Jumalalta.
Hän seisoo meren rannalla voidakseen katsella merelle.
Ilm. 12:sta alkaen on alettu puhumaan merestä.
Viimeksi puhuimme siitä, että meri on jatkuvassa liikkeessä.
Tyrskyt voivat ärjyä. Meri kuvaa epävakautta.
Peto merkitsee maailmanvaltaa.
Lopun aikoina nousee maailmanvalta -
maailmassa vallitsevan epävakauden tähden.
Ilm. 13:1: -
"Minä seisoin meren hiekalla ja näin pedon nousevan merestä; -
sillä oli kymmenen sarvea ja seitsemän päätä, -
ja sarvissansa kymmenen kruunua..."
Myös Ilm. 12:ssa -
oli seitsenpäinen peto.
Siitä kerrotaan myös Ilm. 17:ssä.
Seitsemän päätä tarkoittaa seitsemää eri maailmanvaltaa, -
jotka nousevat eri aikoina. Käymme ne nyt läpi.
Ne ovat Egypti, Assyria, Babylon, -
Meedo-Persia, Kreikka, Rooma -
sekä viimeinen tai viimeiseltä näyttävä maailmanvalta.
Seitsemäs Danielin näkökulmasta nähtynä on kaikkein ainutlaatuisin.
Sitä on vaikein ymmärtää.
Se oli Danielista kauhistuttavin.
Tässä puhutaan myös 10 sarvesta.
Näemme luvussa 17, -
että nämä 10 kuningaskuntaa yhdistyvät maailmanvallaksi.
Kruunut tarkoittavat sitä, että kyse on kuningaskunnista.
Ilm. 13:1: -
"... ja sen [maailmanvallan] päihin oli kirjoitettu pilkkaavia nimiä."
Tämä maailmanvalta hallitsee Jumalaa pilkaten.
Kaikki nämä maailmanvallat, -
niin Egypti, Assyria kuin muutkin, vastustivat Jumalaa.
Kaikki nämä maailmanvallat, Egypti, Assyria, Babylon, Kreikka ja muut, -
vainosivat juutalaisia.
Ne kaikki halusivat heittää juutalaiset ulos Israelista, -
koska sielunvihollinen vaikuttaa niiden kautta.
Vihollinen tuntee Jumalan Sanan ja kapinoi sitä vastaan.
Se ymmärtää, että Jumala tahtoo juutalaisten olevan Israelin maassa, -
ja tahtoo siksi heittää heidät sieltä ulos.
Meidän aikanamme yksi kiistanalaisimmista asioista on se, -
että juutalaiset asuvat Israelissa.
En tarkoita Israelilla pelkästään Välimeren rantakaistaletta.
VT:n profetioiden mukaan juutalaisten tulee elää -
ennen Herran paluuta ja valtakunnan perustamista -
myös tuhotuissa ikivanhoissa kaupungeissa.
Useimmat niistä sijaitsevat paikoissa, joita maailma kutsuu siirtokunniksi.
Maailman ja EU:n mielestä siellä asuvat ovat suuri ongelma.
Heidän valmistamiaan tuotteita -
ei saa myydä eri puolilla maailmaa, vaan ne ovat boikotissa.
Näin maailma vastustaa Jumalan tahtoa ja tarkoitusperiä.
Pedon päissä on pilkkaavia nimiä.
Kaikki nämä valtakunnat, Egypti, Assyria jne. pilkkaavat Jumalaa.
Ilm. 13:2: -
"Ja peto, jonka minä näin, oli leopardin näköinen, -
ja sen jalat ikäänkuin karhun, ja sen kita niinkuin leijonan kita."
Olemme jo oppineet, -
että Johannes lainaa Ilmestyskirjassa VT:n kohtia.
Johannes puhuu tässä leopardista, karhusta ja leijonasta.
Daniel mainitsee samat eläimet päinvastaisessa järjestyksessä, -
koska hän näki tulevaisuudessa -
Babylonian, Meedo-Persian ja Kreikan.
Johannes kuvaa ne päinvastaisessa järjestyksessä, -
koska hän katseli menneisyyteen.
Nämä termit ovat tärkeitä, jotta ymmärrämme, -
että Johannes kirjoittaa samoista asioista kuin Daniel esim. luvussa 7.
Ilm. 13:2: -
"Ja lohikäärme antoi sille [pedolle] voimansa -
ja valtaistuimensa ja suuren vallan."
Eli tässä tahdotaan sanoa, -
että kaikki nämä valtakunnat, etenkin viimeinen, ovat lähtöisin vihollisesta.
Vihollinen ilmentää itseään lopun aikoina kaikkein voimakkaimmin.
Se tekee ihmeitä ja merkkejä eksyttääkseen ihmisiä.
Se ilmestyy lopun aikoina tavalla, -
jolla hän ei ollut ilmestynyt Egyptissä, Assyriassa, Babyloniassa jne.
Jakeessa 3 Johannes vastaanottaa edelleen näkyä: -
"Ja minä näin yhden sen päistä olevan ikäänkuin kuoliaaksi haavoitetun..."
Kuolinhaavan saanut pää on päistä seitsemäs.
Danielin luvusta 8 käy ilmi, -
että toinen valtakunta on oleva yliluonnollinen.
Jos joku paranee kuolettavasta haavasta, -
tapahtuma muistuttaa ylösnousemusta.
Siitä saadaan valheellinen vaikutelma.
Näemme pian, että myös antikristus antaa valheellisen vaikutelman.
Se menee kaikkeinpyhimpään kuten Messiaskin.
Se julistaa itsensä jumalaksi, kuten Messias on Jumala.
Tässä luvussa korostetaan sitä, -
että viimeinen maailmanvalta on peräisin vihollisesta.
Ilm. 13:3: -
"Ja minä näin yhden sen päistä olevan ikäänkuin kuoliaaksi haavoitetun, -
mutta sen kuolinhaava parantui.
Ja koko maa seurasi ihmetellen petoa."
Pedon yliluonnollinen voima eksyttää ihmiset.
Jumala puhuu samoin muualla Uudessa testamentissa: -
Lopun aikoina "Jumala lähettää heille väkevän eksytyksen...
niin että, jos mahdollista, valitutkin eksyvät."
Vain ne, jotka ovat liittosuhteessa Jumalaan -
ja seuraavat totuutta, -
eivät eksy.
Ilm. 13:4: -
"Ja he kumarsivat lohikäärmettä, -
koska se oli antanut sellaisen vallan pedolle, -
ja kumarsivat petoa sanoen: 'Kuka on pedon vertainen...'"
Ihmiset näkevät siis jotain yliluonnollista.
He luulevat, että kaikki yliluonnollinen on peräisin Jumalasta. Niin ei ole.
Olemme jo nähneet, että taivaassa syntyy sota.
Kyseessä on yliluonnollinen, hengellinen sota.
Koska Jumala sai voiton vihollisesta, se heitettiin maan päälle.
On myös niitä, jotka eivät tunne Jumalan Sanaa.
Kohta näemme, mitä kaikkea peto tekee.
Ne, jotka eivät tunne Sanaa eivätkä tiedä, mitä siellä sanotaan, -
vihollinen eksyttää helposti.
Se johtaa heidät harhaan ja syyttää heitä.
Lopulta se saa Jumalan vihan lankeamaan heidän ylleen.
Vihollinen tietää joutuvansa tappiolle.
Siksi se haluaa surmata ja tuhota mahdollisimman monta.
Sellainen on sen luonto. Se iloitsee muiden kärsimyksestä.
Eräs teologi kertoi seuraavaa. Sielunvihollinen tietää, -
kuka Messias on ja miksi hänet lähetettiin maailmaan.
Miksi se silloin osallistui Messiaan surmaamiseen?
Miksi se meni Juudakseen? Miksi se toimi, niin kuin toimi?
Messiashan sai ristillä voiton ja osti meille lunastuksen.
Siksi, että vihollinen haluaa kiihkeästi aiheuttaa kärsimystä.
Se ei voinut hillitä itseään, -
koska sitä poltti halu saada Messias kärsimään.
Se toimi niin, vaikka se merkitsi sille tappiota.
Uskovankin elämässä voi monesti käydä niin, -
että vaikka tietää jonkin asian olevan väärin, -
lihallinen luonto haluaa sitä niin kiihkeästi, että ihminen lankeaa.
Vihollisen eksyttää sen oma kiihko tehdä, kuten se haluaa.
Se on koukussa kärsimyksen aiheuttamiseen toisille.
Ilm. 13:4: -
Koko maailma kumarsi lohikäärmettä, jolle peto oli antanut vallan.
He "kumarsivat petoa sanoen: 'Kuka on pedon vertainen, -
ja kuka voi sotia sitä vastaan?"
Danielin luvussa 8 puhutaan pedosta, jota sanotaan kauriiksi.
Ihmiset tuntevat itsensä avuttomiksi.
Miten yliluonnollista olentoa vastaan voi taistella?
Mutta meidän puolellamme on -
herrojen Herra ja kuningasten Kuningas.
Taistelumme ei ole lihaa ja verta vastaan, -
ja käytössämme ovat hengelliset aseet.
Niillä kykenemme Ef. 6:n mukaan -
sammuttamaan sielunvihollisen palavat nuolet.
Jumalan totuus ja voitelu tuovat meille voiton.
Fyysinen kärsimyskään ei merkitse tappiota.
Ilm. 13:5: -
"Ja sille annettiin suu puhua suuria sanoja ja pilkkapuheita, -
ja sille annettiin valta tehdä sitä neljäkymmentä kaksi kuukautta."
42 kuukaudella viitataan jälleen Danielin 70. vuosiviikkoon, -
joka koostuu kahdesta 42 kk:n eli 3,5 vuoden jaksosta.
Niin kauan peto pilkkaa Jumalaa.
Ilm. 13:6: -
"Ja se avasi suunsa Jumalaa pilkkaamaan, -
pilkatakseen hänen nimeänsä ja hänen majaansa, -
niitä, jotka taivaassa asuvat."
"Taivaassa asuvilla" tarkoitetaan niitä, -
jotka ovat sitoutuneita Jumalan valtakuntaan.
Jumalan nimen pilkkaamisella tarkoitetaan -
Jumalan luonteen pilkkaamista.
Meidän tulisi pyrkiä omistamaan Jumalan luonne itsellemme, -
jotta sen piirteet näkyisivät elämässämme.
Sitä sielunvihollinen ei halua.
Tässä kohdassa puhutaan ensimmäisestä 42 kk:n jaksosta.
Silloin vainotaan uskovia.
Jakeen 7 avulla voidaan ymmärtää koko luku.
Jae 7: -
"Ja sille annettiin valta käydä sotaa pyhiä vastaan..."
eli Messiaan seuraajia vastaan.
"Ja sille annettiin valta käydä sotaa pyhiä vastaan ja voittaa heidät..."
Meidät surmataan, mutta se ei ole ongelma.
Messiaskin sanoo, että joitakin meistä surmataan.
Mutta hiuskarvakaan ei päästämme katoa.
Ehkä menetämme henkemme, mutta kyseessä ei ole tappio, -
koska liha ja veri eivät peri Jumalan valtakuntaa.
Ykkösprioriteettimme ei ole kehon vaan sielun hyvinvointi.
Vaikka sielunvihollinen surmaisi kehomme, -
se ei voi vahingoittaa tulevaisuuttamme uudessa kehossa, -
jonka Messiaan verellä lunastetut saavat.
Peto siis voittaa meidät.
"...ja sen valtaan annettiin kaikki sukukunnat -
ja kansat ja kielet ja kansanheimot."
Peto saa hallintaansa koko maailman.
Peto pääsee valtaan maailmassa vallitsevan epävakauden vuoksi.
Jeesus sanoo samoin esimerkiksi Matt. 24:ssä.
Messias on Öljymäellä puhumassa lopun ajoista.
On oleva sotia, ruttotauteja ja nälänhätää.
Näiden vaikeuksien pitää tulla.
Jakeesta 9 alkaen Messias puhuu opetuslasten ja uskovien vainoista.
Vainon loppuaikana tapahtuu tiettyjä asioita.
Loppu ei tule, ennen kuin evankeliumi julistetaan kaikille kansoille.
Danielin 70. vuosiviikon jälkipuoliskolla vainotaan Israelia.
Johanneksen kuvaamat tapahtumat Ilm. 13:ssa vastaavat läheisesti -
Jeesuksen opetusta Matt. 24:ssä, Mark.13:ssa ja Luuk. 21:ssä.
Johannes ei saanut eri ilmoitusta kuin Jeesus.
Asiat vain kerrotaan eri järjestyksessä, -
jotta ymmärtäisimme ne selvemmin ja tarkemmin.
Peto on hallitseva koko maailmaa, -
ja mitä siitä seuraa meille?
Se selviää ensi viikolla, kun tutkimme Ilm. 13:a lisää.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen